paragraph_text: Piankashawi sa SAD-om čine ili učestvuju u cijelom nizu ugovora (10). Prvi je bio onaj u Greenvilleu (1795), ugovor iz 1818 u Vincennesu nije ratificiran, a posljednji je bio u Washingtonu, DC 1867. Piankashawi nisu nikad bili veliko pleme. Chauvignerie 1736. procjenjuje da plemena Piankashaw, Wea i Pepikokia broje 1,750 duša. Godine 1759. brojno stanje Piankashawa procjenjeno je na 1,500, a pet godina kasnije na 1,250. U prvoj polovici 19. stoljeća ovaj broj je znatno manji, 234 (1825.), a konsolidirana plemena Miamia i Illinoisa imala su 1906. svega 192 pripadnika, od kojih nijedan nije bio čistokrvan.